ועדת החינוך, התרבות והספורט, כנסת 16, פרוטוקול מספר 421, 2005-03-16 09:00

מל פולישוק-בלוך: בוקר טוב, אני מצטערת בפני כל מי שנתקל בקשיים להגיע הנה.

מל פולישוק-בלוך: זה שאין כאן חברי כנסת יותר מהשניים בראש השולחן לא צריך להפתיע אתכם וזה גם לא בגלל הפקקים.

מל פולישוק-בלוך: אבל אני בזמנו התבקשתי על ידי אוהדי השחמט בארץ לעשות ישיבה כענף ספורט שהולך ונפגע.

מל פולישוק-בלוך: כאשר מצד אחד הכריזו על שנת 2005 , הנהלת האיגוד הישראלי לשחמט, כך שמעתי, הכריזה על שנת 2005 כשנת השחמט.

מל פולישוק-בלוך: ומצד שני, אין הלימה במה שנותנים במשרד החינוך ובכלל היחס לענף הזה לבין ההכרזה הראויה שזו שנת השחמט.

יוסף לפיד: קודם כל, אני מודה ליושבת הראש שטרחה לכנס ישיבה בנושא הזה.

יוסף לפיד: אני עכשיו רשאי, אבל הייתי מנוע שנתיים מלעסוק בנושא האיגוד כי יש ניגוד עניינים כששר מתערב בנושא של איזו שהיא עמותה שמקבלת תקצוב ממשלתי או רשמי.

יוסף לפיד: עכשיו אני רשאי להתייצב מאחורי האיגוד וטענותיו המאוד מאוד מוצדקות.

יוסף לפיד: אז יש פה אפליה עובדתית, ואפליה טיפשית.

יוסף לפיד: כי אין שום ענף שהוא היום מוכר אפילו על ידי הוועד האולימפי כספורט, שתמורת כל כך מעט כסף מביא כל כך הרבה כבוד למדינת ישראל.

יוסף לפיד: והם עושים את זה לפי המושגים של כדורגל או כדורסל בפרוטות, במחיר שעולה שחקן אחד מארצות הברית למכבי תל אביב אפשר להפעיל את איגוד השחמט לא כל השנה, חמש שנים.

יוסף לפיד: והם זוכים במקום השני באליפות אירופה.

יוסף לפיד: באליפות האחרונה.

יוסף לפיד: איפה אנחנו זכינו במקום השני באליפות אירופה?

יוסף לפיד: באיזה תחום?

יוסף לפיד: קבוצתי אין שום דבר.

יוסף לפיד: כאשר שחמט הוא, מלבד זה שהוא מביא כזה כבוד לישראל, מלבד זה שזה התחום היהודי ביותר מכל ספורט בעולם, אנחנו עדיין הנבחרת ההיסטורית של כל היהודים השחמטאים מנצחת את נבחרת כל העמים האחרים ביחד.

יוסף לפיד: מלבד העובדה שזה מאוד חינוכי, כי זה מלמד למחשבה, ומלמד על אסטרטגיה ומלמד על פייר פליי, אין שום נימוק רציונלי להתייחסות כל כך מזלזלת בשחמט במדינת היהודים.

יוסף לפיד: אני הייתי רוצה לבקש, גבירתי וועדת החינוך, שאת הדיון הזה תסכם בפניה לגורמים.

יוסף לפיד: אגב, הם מעבירים אחד לשני את הכדור.

יוסף לפיד: משרד החינוך אומר שזה מועצת ההימורים.

יוסף לפיד: מועצת ההימורים אומרת זה HOT POTATO .

יוסף לפיד: אני לא יודע למה זה HOT POTATO.

יוסף לפיד: כל אחד היה צריך לחבק את ה-POTATO הזה.

מל פולישוק-בלוך: כן, אנחנו בהחלט נעשה את זה.

מל פולישוק-בלוך: אנחנו עוסקים כאן יחסית די הרבה בספורט וגם בתרבות.

מל פולישוק-בלוך: ואני רואה את הקשר.

מל פולישוק-בלוך: אתה לא הזכרת תרבות בהקשר של השחמט.

מל פולישוק-בלוך: אני חושבת שזה גם עניין של תרבות.

מל פולישוק-בלוך: ובמדינה שבה כמעט אני חושבת, למעלה מחמישים אחוז, הרבה יותר מחמישים אחוז מכספי הספורט, הולכים לענף אחד שנקרא כדורגל, אתה לא יכול לצפות להרבה.

יוסף לפיד: ושם אין שום חשש של תרבות, אני מניח.

מל פולישוק-בלוך: זה לא תרבות, זה לא חינוך, ולא עוד הרבה דברים אחרים.

מל פולישוק-בלוך: עכשיו, אין לי שום דבר נגד הכדורגל.

מל פולישוק-בלוך: אבל חלוקה של תחומי הספורט למיניהם, ובכלל תרבות וספורט, צריכה להיות הרבה יותר מושכלת ולא בצורה כל כך קיצונית בכיוון אחד.

יוסף לפיד: אלוף הארץ הוא צאצא של איליה ארנבורג.

מל פולישוק-בלוך: יפה.

מל פולישוק-בלוך: אני אומרת, אין כמו הענף הזה לקליטת עליה גם.

מל פולישוק-בלוך: אתה גם לא צריך לדבר בשפה.

אמיר חרל"פ: כמה עובדות.

אמיר חרל"פ: השתנו דברים מאז - -

מל פולישוק-בלוך: בוא נשמע את ינון.

ינון בוים: אני לא שמעתי את הנאום של חבר הכנסת לפיד, אז יכול להיות שאני אחזור על חלק מהדברים שלו.

ינון בוים: אבל אני רוצה להגיד כמה דברים.

ינון בוים: או לדוגמה, יש את הנושא הזה שמשווים אותנו לענפים שמשך הקרבות בהם הוא שתי דקות בערך.

ינון בוים: אי אפשר להשוות משחק שחמט של חמש, שש שעות לקרב מגע שמתנהל דקה או שתי דקות.

ינון בוים: הזכירו את העולים.

ינון בוים: יש גם הרבה מעוטי יכולת בכל רחבי הארץ במשחקים שחמט.

ינון בוים: פשוט כשרונות שלא יכולים לבוא לידי ביטוי גם בגלל שיש מועדונים בכל רחבי הארץ שנסגרו כי למרות שמנהלים אותם מתנדבים אין להם אפילו המינימום בשביל להשכיר את המקום או את השולחן כדי שהילדים האלה ילמדו שחמט.

ינון בוים: התקציבים קוצצו בשנים האחרונות בשבעים, שמונים אחוז.

ינון בוים: אני יודע שגם תקציבי הממשלה קוצצו, אבל עדיין הקיצוצים של הענף היו הרבה יותר גדולים, שלא לדבר על הטוטו, שהתקציבים שלו רק עולים משנה לשנה, והנתונים האלה מתפרסמים.

ינון בוים: אף ענף כמעט לא ניפגע.

ינון בוים: ובאופן סיסטמתי ענף השחמט נפגע.

מל פולישוק-בלוך: כמה אתם מקבלים מהמועצה להימורים?

ינון בוים: כמאתיים אלף שקל בשנה.

ינון בוים: יש ענפים שמעולם לא יגיעו לאולימפיאדה ומקבלים מיליונים מהטוטו.

ינון בוים: אלה לא מספרים שאני ממציא אותם.

ינון בוים: אלה עובדות.

מל פולישוק-בלוך: המאתיים אלף זה כל שנה או שיש ירידה בשנים האחרונות?

ינון בוים: יש ירידה.

ינון בוים: זה היה לפני שנתיים שש מאות.

ינון בוים: כדורגל, שני מאמנים הולכים מכות אז למחרת נותנים להם ממשרד החינוך שני מיליון שקל להשלים ביניהם.

ינון בוים: אני לא חושב שבכלל צריך להרחיב את הדיבור.

ינון בוים: עוד איזו מילה, בכל זאת.

ינון בוים: בגלל התדמית של ישראל בעולם בשחמט שהיא הרבה יותר טובה מהתדמית שלה בארץ, לצערי, התאחדות השחמט הבינלאומית החליטה שהאליפות האלימות, הגביע העולמי, המונדיאל, יהיה בישראל השנה.

ינון בוים: לפני חמש עשרה שנה היתה אליפות אירופה בישראל.

ינון בוים: משרד החינוך נתן מאה אלף דולר לצורך האירוע.

ינון בוים: אני לפני שלושה חודשים עדכנתי את משרד החינוך, עד היום לא קיבלתי ברכה, לא רק כסף, ברכה על זה שהמונדיאל מתקיים בישראל.

יוסף לפיד: חבל ששרת החינוך לא באה לישיבה כזו.

מל פולישוק-בלוך: אתה נציגה?

מל פולישוק-בלוך: אתה היועץ שלה?

יוסף לפיד: אתה יודע מה?

יוסף לפיד: אם היית נשאר במשרד והיא היתה באה זה היה יותר טוב.

אורי חרל"פ: רק עובדות.

אורי חרל"פ: קודם כל, אין ויכוח יותר במדינת ישראל שענף השחמט הוא ענף ספורט, על פי החלטה של הגופים הבינלאומיים.

אורי חרל"פ: הוא לא הוכר כענף ספורט במדינת ישראל כל זמן שהגופים הבינלאומיים מ-2003 אין בכלל ויכוח שזה ענף ספורט.

אורי חרל"פ: דבר נוסף, ענף השחמט הוא לא ענף אולימפי, הוא לא מתקיים במשחקים האולימפיים.

אורי חרל"פ: עובדה.

אורי חרל"פ: הוא נכלל בין כל הענפים במדינת ישראל שהם לא ענפים אולימפיים.

אורי חרל"פ: בעבר למעשה, על פי תקנון יבש, איגוד השחמט לא היה אמור בכלל לקבל תקציבים.

אורי חרל"פ: אפילו נשיא השחמט דהיום, השופט בן דרור, שהיה יושב ראש ועדה ציבורית, קבע במפורש שאיגוד השחמט לא יכול לקבל תקציבים מהמועצה להימורים, ובעזרתו של חבר הכנסת טומי לפיד, ב-96' סוכם עם המועצה להימורים שלמרות שזה לא ענף ספורט, בגלל החשיבות של השחמט הגיעו לאיזה שהוא הסדר שענף השחמט יקבל תקציבים.

אורי חרל"פ: ההחלטה קיימת.

אורי חרל"פ: ואיגוד השחמט נהנה היום מתקציבים.

אורי חרל"פ: משרד החינוך היתה אותה בעיה.

אורי חרל"פ: בעבר הוא קיבל תקציב מהתרבות.

מל פולישוק-בלוך: זה המאתיים אלף שקל.

אורי חרל"פ: אני בכוונה לא מדבר כרגע על סכומים, על זה אפשר לדון.

אורי חרל"פ: אני לא רוצה לדון אם זה טוב שהם מקבלים ככה או לא.

אורי חרל"פ: רק עובדות.

אורי חרל"פ: משרד החינוך קיבלו כספים מהתרבות.

אורי חרל"פ: תרבות פנה אז לשר והוא אמר, אין לי קריטריונים.

אורי חרל"פ: בואו תעבירו את זה כמו שהספורט מקבל, וקבעו קריטריונים לשחמט.

אורי חרל"פ: מרגע שהשחמט הפך להיות ענף ספורט הוא נכנס לטבעת קריטריונים שלא קובעת לא מליאת המועצה, היא רק מאשרת.

אורי חרל"פ: יש ועדה ציבורית, שהשרה מינתה אותה על פי מספר ספורטאים, על פי הישגים.

אורי חרל"פ: ממה השחמט נפגע?

אורי חרל"פ: מזה שענף אולימפי הכי פחות מוצלח במדינת ישראל יש לו מקדם הרבה יותר גבוה בגלל שהוא ענף אולימפי.

אורי חרל"פ: מכפיל שבע.

אורי חרל"פ: לעומת כל הענפים הלא אולימפים.

אורי חרל"פ: אז אם יש לנו סקי מים בכבלים, סתם לוגמה, שהוא לא כמו השחמט, השחמט הרבה יותר טוב, אבל שיש לו אלופי עולם, לא מכפילים אותו גם בשבע.

מל פולישוק-בלוך: תראה, קריטריונים זה דבר - -

אורי חרל"פ: אפשר לשנות.

מל פולישוק-בלוך: וראוי.

מל פולישוק-בלוך: אבל צריך גם להפעיל את ה- - -

אורי חרל"פ: אפשר לשנות.

אורי חרל"פ: ישבו שלוש ועדות.

אורי חרל"פ: אף ועדה מ-90' לא שינתה את הקריטריונים.

מל פולישוק-בלוך: מי קבע את הועדות?

אורי חרל"פ: השרה.

מל פולישוק-בלוך: אותה שרה?

אורי חרל"פ: לא, שני שרים, בזמנו.

אורי חרל"פ: אני נותן רק עובדה.

אורי חרל"פ: אני לא אומר אם זה טוב או לא.

אורי חרל"פ: אני נותן כרגע עובדות.

אורי חרל"פ: משרד החינוך הם מקבלים כל הזמן אותה הקצבה לפי אותם קריטריונים.

אורי חרל"פ: המכפלה של שבע היא רק במועצה להימורים.

אורי חרל"פ: ושוב, זה הבדל אדיר.

מל פולישוק-בלוך: יש לי הצעה בשבילך מאוד ברורה.

מל פולישוק-בלוך: מכיוון שכמו שטומי לפיד אמר, זה גם ספורט, זה גם חינוך, זה גם מדע, זה גם אומנות, זה גם תרבות – תיקחו מכל התקנות.

מל פולישוק-בלוך: אל תיקח רק מהספורט.

מל פולישוק-בלוך: אסור.

מל פולישוק-בלוך: אסור.

מל פולישוק-בלוך: אל תגיד לי אסור.

מל פולישוק-בלוך: אתה מנהל ספורט, אז אתה גם מייצג בשבילי את משרד החינוך ואתה מייצג בשבילי את השחמט במשרד החינוך, לצורך העניין.

מל פולישוק-בלוך: ואני אומרת שאם אתם לא מסוגלים אחרי שלוש ועדות עם שלושה שרים להתגבר על תקנה שבני אדם קבעו אותה בצורה כנראה לא הכי חכמה בעולם אבל נניח שאי אפשר, תיקחו את הכספים ממקום אחר.

מל פולישוק-בלוך: ואני אומרת לך, עוזר השרה, אדון עודד פורר, שגם אפשר להביא את הכסף מחינוך לא פורמלי וגם מחינוך לחשיבה וגם מעוד הרבה מאוד תקנות שאני כבר עכשיו יכולה להראות לך בספר הירוק של משרד החינוך מאיפה אפשר להביא כמה מיליונים.

מל פולישוק-בלוך: לא מאתיים אלף.

מל פולישוק-בלוך: מה, זה בעיה?

מל פולישוק-בלוך: תאמין לי, כשרוצים הכל אפשרי.

מל פולישוק-בלוך: השאלה אם רוצים.

מל פולישוק-בלוך: לפי מה שאנחנו שומעים פה – פשוט לא רוצים.

מל פולישוק-בלוך: אז בואו נשמע אותך.

30121: צריך לשים את הדברים על השולחן כדי שכן יבינו.

30121: לא רציתם לגעת במספרים?

30121: כן צריך לגעת במספרים.

30121: הרי הדיון הוא על מספרים בסופו של דבר.

30121: בסיס התקציב של מנהל הספורט כפי שהוא נקבע היום בספר התקציב בשנת 2005 עומד על ארבעים ותשעה מיליון שקל.

30121: מנהל הספורט לפני כארבע שנים, כשהוא היה עוד במשרד המדע, תקציבו היה למעלה ממאה מיליון שקל.

30121: צריך להבין שהיה פה קיצוץ רוחבי בנושא הספורט של למעלה מחמישים אחוז.

30121: הקיצוץ הזה כמובן שכולם נפגעים ממנו.

30121: הטענה שעולה שהכדורגל מקבל למעלה מחמישים אחוז מהתקציב היא לא נכונה.

30121: היא לא נכונה.

מל פולישוק-בלוך: אני מדברת על מועצת ההימורים.

מל פולישוק-בלוך: עודד,

ינון בוים: שרת החינוך חותמת על המיליון שקל של מועצת ההימורים.

מל פולישוק-בלוך: סליחה, רגע אחד.

מל פולישוק-בלוך: כשאני מדברת על תקציב, הרי השבעים מיליון זה ארבעים ותשע פלוס עשרים, סך הכל הכסף של משרד החינוך, כל העשרים וחמישה מיליארד שקלים של משרד החינוך שהוא מקציב מתקציבו לספורט עומד בערך על שבעים מיליון שקל.

30121: ארבעים ותשע מיליון - -

מל פולישוק-בלוך: לא, ארבעים ותשע ויש עוד מינהל ו- - -

30121: העשרים מיליון הוסיפו אותם בשנה שעברה כשהוסיפו לתקציב.

מל פולישוק-בלוך: מה זה משנה לי?

מל פולישוק-בלוך: תקשיב, אתה לא מקשיב.

מל פולישוק-בלוך: עשרים מיליון ועוד חמישים בערך, ואני מעגלת, בערך שבעים מיליון שקל יש היום בכל תקציב משרד החינוך לענייני ספורט כלשהם, כשיש איזו שהיא כותרת ספורט מעליהם.

מל פולישוק-בלוך: זה מה שקורה היום בתקציב.

מל פולישוק-בלוך: זה גם כסף קטן.

מל פולישוק-בלוך: זה כלום כשאתה מדבר על מדינה שלמה שניזונה מספורט.

מל פולישוק-בלוך: לכן עיקר הכסף בא ממועצת ההימורים, שם יש כמובן מאות מיליונים.

מל פולישוק-בלוך: כשאני דיברתי על זה שעיקר הכסף הולך לכדורגל, אני מדברת מעיקר הכסף, שזה מועצת ההימורים, ולא מהתקציב של משרד החינוך.

מל פולישוק-בלוך: זה שיהיה ברור גם לך.

מל פולישוק-בלוך: אבל אנחנו צריכים להסתכל על התמונה כולה.

מל פולישוק-בלוך: כרגע אנחנו שמים את הפוקוס מה עושה משרד החינוך התרבות והספורט למען הענף הזה.

מל פולישוק-בלוך: על זה אנחנו מדברים, ובוא נמשיך בכיוון הזה.

30121: אז אני עוד הפעם בנושא של מועצת ההימורים לא עניתם פה את התשובות.

30121: יש כמובן תשובות לעניין הזה, אבל לא לזה אני הולך להתייחס, בשביל זה יושב פה מנכ"ל הטוטו.

30121: כדי להבין מה המשמעות של המספר הזה, יש היום במדינת ישראל כמאתיים שמונים וארבעה איגודי ספורט שונים.

30121: נניח שאנחנו לא נותנים למתקנים, לא נותנים לשום דבר, נותנים רק לאיגודים.

30121: קחו את החמישים מיליון, חלקו אותם במאתיים שמונים וארבע, תקבלו בסך הכל מאה שבעים וחמש אלף שקל.

30121: עכשיו, זו גם לא שיטה של קביעת מדיניות לקחת הכל ולחלק לחמישים.

30121: ספורט בישראל, אמנם שחמט הוא ענף חשוב וראוי, אבל הספורט מורכב מעוד כמה וכמה ענפים.

30121: , וחלק מהעניינים זה גם נושאים של מדיניות.

30121: מן הסתם, בסופו של דבר המועצה להסדר הימורים היא זו שמתקצבת באמת את המשקל הרב ביותר לענפי הספורט בישראל.

30121: אבל, אתם קובלים על זה שמתקצבים ענפים אולימפיים, אין מה לעשות.

30121: זה הייצוג של מדינת ישראל אחת לארבע שנים.

30121: יש משמעות לזה שיש משלחת אולימפית באולימפיאדה, וזה לא בושה.

30121: אף אחד לא צריך להגיד שזה משהו שהוא חטא או פשע.

יוסף לפיד: זה קריטריון, תסלח לי, כי לא אתה אחראי לו – טיפשי.

יוסף לפיד: אני אומר לך למה.

יוסף לפיד: אומרים, זה ייצוג אולימפי של מדינת ישראל ולכן זה מקבל את התקצוב במכפיל שבע.

יוסף לפיד: ואז שולחים לאולימפיאדה אנשים שלא זוכים לא בכבוד, לא במדליה ולא בשום דבר.

יוסף לפיד: והשחמט הישראלי, שיש לו אפיל לאינטלקטואלים בעולם, ושהוא פועל גם מחוץ למסגרות אולימפיות, מביא למדינת ישראל כל הזמן כבוד ויוקרה.

יוסף לפיד: אגב, הוועד האולימפי הכיר בשחמט כספורט רק לא צירף אותו לענפי הספורט המתחרים, אבל הוא הכיר בשחמט כספורט.

יוסף לפיד: עכשיו, התירוץ שזה ענף אולימפי, ושולחים לשם אנשים שמביאים עלינו רק בושות, ופה יש ענף שמביא לנו רק כבוד – איזה מין שיקול זה?

30121: אני חייב להגיד משהו, חבר הכנסת לפיד.

30121: המוחלטות הזאת שמישהו מביא לנו רק כבוד ומישהו אחר מביא לנו רק בושות היא לא נכונה גם כשקובעים מדיניות.

30121: יש ענפים אולימפיים שהביאו לנו הרבה מאוד כבוד, שגם הם אני חייב להגיד לך, לצערנו, לא מתוקצבים מספיק.

30121: ולא לחינם לפני מספר שבועות בוועדת הכספים באה שרת החינוך התרבות ודרשה שיגדילו לפחות בעוד עשרים וחמישה מיליון שקל את תקציב מנהל הספורט.

30121: עכשיו, יש עוד הרבה צרות בספורט.

30121: הצרות לא מתרכזות רק בשחמט.

30121: זה באצטדיונים, וזה באולמות.

30121: זאת מהות הכל.

מל פולישוק-בלוך: יש לי שאלה אליך, יועץ השרה.

מל פולישוק-בלוך: ב-11 לינואר 2005 הכריזה התאחדות השחמט הבינלאומית כי גמר הגביע העולמי בשחמט ייערך בישראל.

מל פולישוק-בלוך: מה עשיתם בעניין הזה?

30121: ב-26 לינואר שלח לנו ינון מכתב שעבר למנכ"לית וממנה למנהל הספורט על הנושא הזה.

30121: אנחנו בודקים איך אנחנו יכולים לעזור להם.

30121: כמובן שאין לנו כרגע שום אפשרות כי גם אין לנו תקציב.

30121: זאת אנחנו בכלל עוד לא יכולים, יש בכלל בעיה להעביר להם כסף.

30121: אני לא יודע להגיד לך כמה יקבל השחמט.

ניסן סלומינסקי: נניח מאשרים את התקציב מחר - - -

30121: אני לא יודע להגיד לך כמה יקבל השחמט.

יוסף לפיד: מתי נשלח המכתב?

ינון בוים: לפני חודשיים.

יוסף לפיד: מתי קיבלת תשובה?

ינון בוים: לא קיבלתי תשובה עדיין.

יוסף לפיד: אתה יכול להסביר?

אורי חרל"פ: אני יכול להסביר.

אורי חרל"פ: התוכנית שלהם נכנסה לתקציב של - - -הדיון בתקנה עוד לא קיים.

יוסף לפיד: תכתוב לו קיבלנו את התוכנית - - -

אורי חרל"פ: הם יודעים - -

יוסף לפיד: אבל למה אתה לא כותב למישהו תודה על מכתבך?

אורי חרל"פ: הוא קיבל.

מל פולישוק-בלוך: הוא אומר שהוא לא קיבל תגובה.

ינון בוים: על המונדיאל לא קיבלתי.

ניסן סלומינסקי: המונדיאל מופיע בתקציב שלך באירועים מיוחדים.

ניסן סלומינסקי: נכון?

מל פולישוק-בלוך: אני שואלת, אירוע כזה חשוב, כל כך מיוחד במינו, מאז 89' אני מבינה לא היה דבר כזה, זה לא דבר שנעשה כל יום.

מל פולישוק-בלוך: השרה לא מתייחסת לזה?

אורי חרל"פ: בואי אני אגיד לך, קודם כל כן.

אורי חרל"פ: אבל - -

מל פולישוק-בלוך: כן, איך?

אורי חרל"פ: אני אגיד לך איך.

אורי חרל"פ: לא יכול להיות שיש איקס איגודים, יודיעו יום אחד אנחנו עושים את המונדיאל, אנחנו עושים את אליפות אירופה.

אורי חרל"פ: תוכנית כזו בדרך כלל - - -

מל פולישוק-בלוך: אתה יודע מה יהיה במדינת ישראל אם הכדורגל, המונדיאל יהיה בארץ?

מל פולישוק-בלוך: אתה יודע מה יהיה?

אורי חרל"פ: את צריכה חמש שנים לפני זה.

אורי חרל"פ: אני אחכה.

אורי חרל"פ: לא, אבל יש אליפות אירופה לנוער.

אורי חרל"פ: עכשיו יש ארבעה אירועים בארץ בסדר גודל של השחמט.

אורי חרל"פ: הארבעה האלה יתוקצבו.

אורי חרל"פ: יש בתקנה איקס ואם יצטרכו יתגברו אותם.

אורי חרל"פ: עוד לא יודעים למה כי ועדת תמיכות עוד לא היתה.

מל פולישוק-בלוך: מתי זה יהיה?

אורי חרל"פ: כשיהיה תקציב תהיה ועדת תמיכות.

אורי חרל"פ: עוד לא יודעים.

אורי חרל"פ: זה מופיע אצלם בתקציב.

אורי חרל"פ: אני יודע.

מל פולישוק-בלוך: לא אצלם, אצלכם מופיע?

אורי חרל"פ: מופיע בתקנה.

אורי חרל"פ: יש תקנה מיוחדת.

אורי חרל"פ: לתקנה הזו יש חמש מאות אלף שקל.

אורי חרל"פ: יש איזה ארבעה אירועים בארץ.

אורי חרל"פ: אירועים בינלאומיים בסדר גודל הזה בארץ שיהיו ב-2005.

אורי חרל"פ: לא יודע, אולי אנחנו נבקש תגבור תקציב.

אורי חרל"פ: לא יודע, אולי יקבלו מאתיים, אולי מאתיים חמישים.

אורי חרל"פ: אבל זו עובדה.

ניסן סלומינסקי: דבר ראשון, הספורט הזו הוא גם ספורט מהבחינה הזו שישראל היא הטובה, ואין שום דבר שבכלל משתווה לו.

ניסן סלומינסקי: אלוף העולם עד גיל שש עשרה זה ישראלי.

ניסן סלומינסקי: מקום שני באירופה ישראל, מקום רביעי באולימפיאדה ממאתיים מדינות שהתחרו.

ניסן סלומינסקי: הישגים אדירים.

ניסן סלומינסקי: רבי אמן יחסית הכי גבוהים בעולם, שלושים וחמישה רבי אמן, יחסית לאוכלוסייה זה המקום הכי גדול בעולם.

ניסן סלומינסקי: זה מסה אדירה.

ניסן סלומינסקי: כלומר, אנחנו מבחינה אחת מובילים בטופ.

יוסף לפיד: יש עשרים ושישה רבי אומנים.

יוסף לפיד: בבלגיה יש אחד.

יוסף לפיד: רק שתדע את המושגים.

ניסן סלומינסקי: מצד שני זה ספורט שהוא גם לכל השכבות.

ניסן סלומינסקי: אם ניקח את אלקנה, יישוב קטן מעבר להרי החושך, איך אומרים, בית הספר באלקנה אלוף העולם.

ניסן סלומינסקי: אלוף העולם.

ניסן סלומינסקי: יש עשר קבוצות של הנוער, כמעט כל בני הנוער עוסקים בזה.

ניסן סלומינסקי: במקום ללכת לסמים, במקום לרוץ על הכבישים שם, במקום כל מיני דברים שאנחנו לא רוצים עוסקים בזה, מתקדמים בזה.

ניסן סלומינסקי: וזה בכל המקומות ככה.

ניסן סלומינסקי: זה לא צריך להיות משהו עלי.

ניסן סלומינסקי: זה בכל עיירת פיתוח.

ניסן סלומינסקי: בכל מקום הכי נידח אפשר לשחק שחמט ולתת פתרון.

ניסן סלומינסקי: וצריכים לחשוב.

מל פולישוק-בלוך: תבקש אחד קדימה.

ניסן סלומינסקי: אתה יודע איך היינו נראים?

ניסן סלומינסקי: בשחמט אתה לומד לעשות את זה.

מל פולישוק-בלוך: זה נותן לי רעיון שאולי אנחנו נבקש לימודי שחמט כאן בכנסת.

ניסן סלומינסקי: אוי לנו אם זה יהיה התקציב שהורידו ב-2004 שבעים אחוז מהתקציב.

ניסן סלומינסקי: רק שתביני, קבוצה לשנה מקבלת מהם מאה שישים שקל.

ניסן סלומינסקי: זהו.

מל פולישוק-בלוך: חבל על הכסף.

מל פולישוק-בלוך: אפשר לוותר על זה.

מל פולישוק-בלוך: הפקידות עולה יותר.

מל פולישוק-בלוך: מנכ"ל המועצה להסדרי הימורים.

שאול שניידר: קודם כל, בשפת הספורט קוראים לזה משחק מכור, לישיבה הזאת.

שאול שניידר: אבל אני חייב לפתוח בשתי עובדות.

שאול שניידר: האחת, שאכן השחמט הוא משחק מדהים.

שאול שניידר: השנייה היא שאני בעצמי חובב שחמט ומשחק שחמט מגיל חמש גם במסגרות וגם באופן פרטי.

מל פולישוק-בלוך: מה זה עושה לנו?

מל פולישוק-בלוך: איך זה עוזר לנו?

שאול שניידר: בגלל זה אני אמשיך ואגיד מה שאני אגיד בהמשך.

שאול שניידר: חשוב להבין את התקציבים לכלל הספורט המועצה להסדר הימורים אינה קובעת את החלוקה.

שאול שניידר: אנחנו מסתמכים על קריטריונים שקובעת ועדה ציבורית.

שאול שניידר: הוועדה הציבורית הזאת היא זו שמנחה אותנו כיצד לפעול.

שאול שניידר: אנחנו אך ורק מתרגמים את אותם קריטריונים לכסף.

שאול שניידר: וזה חשוב שיהיה ברור.

מל פולישוק-בלוך: את כל זה אנחנו יודעים כי אמרנו את זה גם לפניך.

מל פולישוק-בלוך: גם לפני שאתה היית פה.

מל פולישוק-בלוך: אני רוצה שתקדם אותנו.

מל פולישוק-בלוך: אני רוצה לעצור אותך.

מל פולישוק-בלוך: אני רוצה לחדד את הדברים.

מל פולישוק-בלוך: את העובדות האלה שסיפרת לנו עכשיו אנחנו יודעים.

מל פולישוק-בלוך: אני רוצה אבל להבליט דבר אחד נוסף.

מל פולישוק-בלוך: אתם קיבלתם מונופול על , איך אני אגיד את זה, על ההימורים במדינת ישראל.

מל פולישוק-בלוך: אתם היחידים.

מל פולישוק-בלוך: אתם אפילו מקבלים פרסום על ההימורים שאתם עושים, למרות שהימורים לא חוקיים אתם קיבלתם מונופול על חוקיות של הימורים.

מל פולישוק-בלוך: אני לא באה אליך בטענות.

מל פולישוק-בלוך: אני אומרת מה המדינה עשתה.

מל פולישוק-בלוך: בתנאי שתפעלו בצורה ציבורית ממלכתית ולא כמי שמוביל את הכדורגל בישראל, למרות שמרבית ההכנסות שלכם באות משם.

שאול שניידר: חשוב להבין, וזה בדיוק עונה על דברייך, אנחנו בהחלט פועלים בצורה ציבורית.

שאול שניידר: ולא רק זאת, לא אנחנו קובעים את הקריטריונים לחלוקת הכספים.

מל פולישוק-בלוך: מי קבע?

שאול שניידר: קובעת ועדה ציבורית שמתחלפת אחת לשלוש שנות.

שאול שניידר: אם תקשיבו רגע ותבינו, הכל מסתכם, כדי להבין את המטריה כיצד זה פועל.

שאול שניידר: קיים מנהל הספורט במשרד החינוך שקובע מיהם גופי הספורט שעונים לקריטריונים שקובעים שהם ענפי ספורט מוכרים על ידי גופי הספורט הבינלאומי וזכאים לתקצוב ושמקיימים מספר תחרויות מסוים ועמותות שעובדות לפחות שנתיים ויש להן אישור מנהל תקין.

שאול שניידר: זה תפקידו של מנהל הספורט.

שאול שניידר: ליד משרד החינוך קיימת ועדה ציבורית שמתחלפת אחת לשלוש שנים, בדרך כלל היתה בראשות עורך דין או שופט בדימוס שעמד בראשה בזמנו, שהיא קובעת קריטריונים.

מל פולישוק-בלוך: מי עומד בראשה עכשיו?

שאול שניידר: כרגע עורך דין אופיר כץ.

מל פולישוק-בלוך: ונכון שהמועצה להימורים לא קיבלה את ההמלצות שלו?

מל פולישוק-בלוך: זה נכון?

מל פולישוק-בלוך: אז לא תמיד אתם עושים מה שהוועדה הציבורית - - -

שאול שניידר: את עושה דבר לא יאה כרגע חברת הכנסת מפני שאת לא מקשיבה ואת לא מנסה להבין את המטריה .

יוסף לפיד: בבית הזה לא נוזפים בחברי כנסת.

שאול שניידר: אני לא נוזף - -

מל פולישוק-בלוך: אני מקשיבה.

מל פולישוק-בלוך: אני מקשיבה לך כבר עשר דקות.

יוסף לפיד: הנוזף בחבר כנסת עוזב את הבית.

יוסף לפיד: אתה לא יכול - - -

שאול שניידר: אני לא נוזף.

שאול שניידר: אני מתנצל.

מל פולישוק-בלוך: אני מנסה להקשיב טוב ולהבין מה אתה אומר לנו אבל אתה מספר לנו סיפורים שאנחנו יודעים ואתה לא מקדם אותנו.

שאול שניידר: אני מנסה להסביר את המטריה שאולי על בסיסה אפשר להתכנס ולהבין מה אפשר לעשות.

שאול שניידר: אותה ועדה ציבורית קובעת את הקריטריונים.

שאול שניידר: הקריטריונים האלה מועברים למועצה להסדרי הימורים בספורט ולמשרד החינוך לשר, כדי לאשר או לא לאשר.

שאול שניידר: המועצה לא אישרה את ההמלצות האחרונות של הוועדה והיא פועלת על פי ההמלצות של הוועדה הקודמת.

קריאה: מי עמד בראש הוועדה ההיא?

קריאה: מר כרמון.

קריאה: מה הוא כתב על שחמט?

שאול שניידר: אנחנו לא מתווכחים.

שאול שניידר: רק שנייה.

שאול שניידר: עוד משפט אחד ואז נסגור את התמונה.

שאול שניידר: בזמנו השחמט לא היה ברשימת הקריטריונים.

מל פולישוק-בלוך: שמענו את זה.

מל פולישוק-בלוך: אל תחזור על דברים.

שאול שניידר: ברגע שהשחמט נכנס לרשימת הקריטריונים הוא נכנס למשפחת הספורט ומתוקצב על פי אותם קריטריונים.

שאול שניידר: בזה זה מתחיל ובזה זה מסתיים.

שאול שניידר: זה התהליך.

מל פולישוק-בלוך: זהו, סיימת?

מל פולישוק-בלוך: אני רוצה להגיד לך, ממש, אי אפשר.

מל פולישוק-בלוך: הרי הלכו נגדכם לבג"צ, כמה זמן אתה המנכ"ל.

שאול שניידר: שנה וחצי.

מל פולישוק-בלוך: הלכו נגדכם לבג"צ,

שאול שניידר: והפסידו.

מל פולישוק-בלוך: עכשיו בג"צ אמר בנושא של נשים למשל ולא הפסידו.

מל פולישוק-בלוך: וזכו.

מל פולישוק-בלוך: אני מראה לך שהקריטריונים שלכם יש הרבה מה לבדוק אותם, שלכם, שלכם.

מל פולישוק-בלוך: ואני מראה לך שהמועצה עצמה להימורים לא תמיד מקבלת את מה שהוועדה.

מל פולישוק-בלוך: כשנוח לך אתה מתכסה במועצה הציבורית, כשנוח לך אתה לא מתכסה.

מל פולישוק-בלוך: תשמע, אי אפשר לא להפעיל גם את השכל הישר וגם את ההגינות.

מל פולישוק-בלוך: יש כאן ענף שהוא מאוד מאוד חשוב לכולנו.

מל פולישוק-בלוך: לא לאלה שיושבים פה – למדינת ישראל.

מל פולישוק-בלוך: אתם משקיעים יותר מדי כסף בכדורגל, ואת התוצאה אנחנו יודעים.

מל פולישוק-בלוך: אלימות כל יום מדברים עליה, אצבע משולשת, כמה שעות דיברו השבוע על האצבע המשולשת בכדורגל?

מל פולישוק-בלוך: כמה פעמים?

מל פולישוק-בלוך: אז מה עוד צריך לקרות?

מל פולישוק-בלוך: אני פשוט לא מבינה.

שאול שניידר: ישבתי שעות לא רק אני עם היועצים המשפטיים שלנו, שעות עם השר לשעבר יורם ארידור שעמד תקופה מסוימת בראש האיגוד, וניסינו בכל הדרכים למצוא פתרון לנושא השחמט.

שאול שניידר: והוא יכול להעיד על כך שהיה הרבה רצון טוב מצדנו.

שאול שניידר: ובסוף היום הוא הפעיל את המגבלות שקיימות גם עלינו,

שאול שניידר: עם כל הרצון הטוב שקיים.

שאול שניידר: ואפשר לבדוק אתו את הנושא הזה.

יוסף לפיד: עמירם היה שנים רבות הרוח החיה של השחמט בישראל בכלל.

עמירם קפלן: נוח לי היום יותר לדבר מכיוון המועדונים כי אני מנהל מועדון גדול.

עמירם קפלן: אני רוצה לצטט, ואולי חבר הכנסת לפיד יגיד לי שזה לא הוגן, אבל ישבנו בחדר בזמן שהבג"צ עוד נחתם ועוד לא נקבע.

עמירם קפלן: יורם ארידור, שהיה יושב ראש איגוד השחמט, אני שהוזמנתי על ידי יורם והשרה לבנת.

עמירם קפלן: ואני מצטט עכשיו: שאול, שניידר, לא מקובל עלי מה שעשיתם לענף הזה.

עמירם קפלן: מה הוא ענה לה אני לא יודע, אבל יכול לדמיין שהוא אמר לה שהנתונים שיורם ארידור ועמירם אומרים לך הם לא נכונים.

עמירם קפלן: אז היא אמרה לו, זה לא הנתונים מהם, זה מה שאתה שלחת לי, מה שאתה נתת לי על הקיצוץ בענף הזה לא מקובל עלי טוטלית.

עמירם קפלן: זה ציטוט.

עמירם קפלן: למה אחר כך היא לא עשתה עם זה כלום זה אני לא יודע.

עמירם קפלן: זה ציטוט ראשון.

עמירם קפלן: הציטוט השני שמכעיס, שזה ברמה שאני לא יודע איך להגיד את זה, אני מקווה שמר שניידר פשוט לא מודע לעובדות.

עמירם קפלן: הוועדה הציבורית על כל ההיסטוריה חבר הכנסת לפיד הופיע בפניה, ואחרי זה באמת הגיעו להסדר עם יושב ראש מועצת ההימורים על חלוקה מסוימת של מועצת ההימורים למועדונים ולאיגוד.

עמירם קפלן: נורא חשוב לי משפט אחד.

עמירם קפלן: ואז באה ועדת כרמון.

עמירם קפלן: חבר הכנסת לפיד לא היה יושב ראש, הוא לא הופיע בפניה, הוא לא מכיר אני חושב את העורך דין כרמון, הוא לא היה בתמונה בכלל.

עמירם קפלן: בכל זאת, מועצת ההימורים כתבה שמה שכרמון קבע, איקס נקודות, מה שהיה קודם מה שנקרא, לפני הקיצוץ, קבוצת ליגה לאומית עשר שמונה, קבוצה בליגה לאומית ארבע עשרה – כל הנקודות האלה הושג על ידי לחץ לא הוגן של ראשי איגוד השחמט.

עמירם קפלן: לא התכוונו אלי.

עמירם קפלן: התכוונו לחבר הכנסת לפיד.

עמירם קפלן: ואני הייתי מוכן להעיד בשבועה שחבר הכנסת לפיד לא הכיר את כרמון, לא הופיע בפני כרמון.

עמירם קפלן: הוא הופיע בפני ועדה שלוש שנים קודם.

עמירם קפלן: בכל זאת, השופט חשין אמר, אני מבין שהיו כאן לחצים לא כשרים.

עמירם קפלן: אומר עכשיו שניידר לפניכם שהוועדה האחרונה שקבעה, כי אופיר כץ עוד לא גמרה, הוועדה האחרונה היתה ועדת כרמון, ועדת כרמון שזאת הוועדה הציבורית האחרונה, ועדה ציבורית בשם שלה, שקבעה כמה מגיע לשחמט, זה הכל לפי המספרים הישנים שנותנים בערך פי שתיים וחצי לענף הזה.

עמירם קפלן: אין מסמך אחד של ועדה ציבורית.

עמירם קפלן: לא של דודו מלכה ואורי ושאר ועדות בגלל שקוראים לנו ספורט.

עמירם קפלן: כל הקיצוץ הזה לא נעשה על ידי ועדה ציבורית, נעשה נטו אני אומר על ידי יום טוב סמיה.

עמירם קפלן: הוא בא לטלביזיה ואמר, השחמט זה לא ספורט.

עמירם קפלן: והוא יושב פה ואומר, השחמט זה ספורט לכל דבר.

עמירם קפלן: אז אי אפשר שהוא יגיד, יש מסמך שהשחמט ספורט על כל המשתמע מכך, ויום טוב סמיה ייצא לתקשורת והפלא ופלא, לא חצי שנה – חודשיים אחרי זה – הענף, לפחות במועדונים קוצץ בשבעים אחוז ובאיגוד בחמישים אחוז.

עמירם קפלן: אז כן ספורט לא ספורט, יום טוב סמיה השיג מה שהוא אמר.

עמירם קפלן: אין לי טענות לשאול שניידר.

עמירם קפלן: הוא רוצה באמת למכסם את הרווחים של הטוטו, והשחמט – למרות שהוא יכול גם לעשות טוטו על שחמט הוא לא רוצה – זכותו.

עמירם קפלן: ברור.

עמירם קפלן: אבל מישהו צריך להגיד לשאול שניידר שהקיצוץ הזה נעשה על סמך הכרזות שהשחמט זה לא ספורט, שיושבים פה נציגים בכירים של רשות הספורט שאומרים השחמט הוא ספורט לכל דבר ועניין.

שאול שניידר: זה פשוט לא נכון מה שציירת פה את התמונה חוץ מהתבטאויות אולי של אלוף במילואים יום טוב סמיה.

שאול שניידר: זה פשוט לא נכון.

עמירם קפלן: אז תגיד מה לא נכון.

שאול שניידר: השחמט קיבל הקצבות לפי קריטריונים.

שאול שניידר: השחמט מוכר כספורט.

שאול שניידר: זה כל מה שקרה.

שאול שניידר: לא היה שום קיצוץ מטעם מישהו בעניין הזה.

יצחק מאיר: גבירתי, אני רוצה ממש בקצרה להתייחס לשלושה נושאים.

יצחק מאיר: אני יושב ראש חוג הידידים של אגודת השחמט.

יצחק מאיר: והייתי מן המקימים ומן המייסדים של האקדמיה לשחמט בתל אביב.

יצחק מאיר: בשעתו, כששימשתי גם כיועץ שר החינוך לעניינים בינלאומיים הוא מינה אותי לעמוד בראש ועדה, אני חושב שאתה היית חבר בה, שתעזור בהחדרת השחמט לתוך בתי הספר.

יצחק מאיר: הוועדה סיימה בהמלצה, שאגב היתה כרוכה גם באיגוד הישראלי לשחמט מפני שכל ההוראה וכל ההדרכה צריכה היתה לבוא מתוך חוגי השחמטאים, הוועדה סיימה בהמלצה חיובית שכללה בין היתר מינוי של מפקח בתוך משרד החינוך בכדי להחדיר כלימודי חובה במסגרת של שעתיים בשבוע לימוד שחמט בכיתות אלף, בית או גימל.

יצחק מאיר: השר שכיהן אז היה השר זבולון המר.

יצחק מאיר: הוא קיבל את ההמלצות.

יצחק מאיר: לצערי נפטר בבית עולמו וההמלצות נשארו מונחות במשרד החינוך כהמלצות שהתקבלו על ידי השר.

יצחק מאיר: הפנייה הראשונה שלי היא אלייך, גבירתי יושב הראש, להורות למשרד החינוך לרענן את הניירת שלו.

יצחק מאיר: יושב כאן הנציג של השרה.

יצחק מאיר: אם אכן משרד החינוך יישם את ההמלצה שהתקבלה על ידי השר, הרי אז הדיון פה שנראה כדיון שהוא או קפקאי או של פרוסט – כל אחד עשה משהו אחר או בחיפוש אחרי הזמן האבוד.

יצחק מאיר: הרי זה לא העניין.

יצחק מאיר: השחמט איננו רק דומה לספורט או ממש ספורט.

יצחק מאיר: השחמט הוא גם ענף כשלעצמו, עם סגולות חינוכיות תרבותיות ממדרגה ראשונה.

יצחק מאיר: אז זוהי בקשה אחת.

יצחק מאיר: לרענן את הדבר הזה.

יצחק מאיר: בית- המציאות הבינלאומית היום היא שהשחקן הישראלי היה נתון להחרמות בינלאומיות מפני שהוא היה ישראלי.

יצחק מאיר: האנטישמיות בעולם גלשה גם לתחום הזה.

יצחק מאיר: ישראלים לא הורשו להשתתף בתחרויות בינלאומיות.

יצחק מאיר: באה מדינת ישראל, ואגב אני רוצה לציין כאן בסוגריים בצער, אמר חבר הכנסת לפיד שפה לא תוקפים שרים וחברי כנסת, אבל להביע צער מותר.

יצחק מאיר: התשובה האחת להחרמה של השחקן הישראלי בעולם הוא לפתוח את מדינת ישראל לכל ארץ, לכל שחקן, לכל מין,לכל דת לכל לאום.

יצחק מאיר: לכן משחקי המונדיאל האלה המתקיימים בישראל הם תשובה.

יצחק מאיר: אני פניתי לשר שרנסקי העומד בראש המאמץ הבינלאומי ללוחמה שהוא גם שחמטאי וגם ידיד קרוב של אלוף העולם בשחמט, בבקשה לעשות עבור הפיכת השחמט למשחק לאומי במדינת ישראל.

יצחק מאיר: לא רק בבתי הספר אלא ליצור את המודעות, את התהודה.

יצחק מאיר: לצערי, לא זכיתי אפילו לתשובה.

יצחק מאיר: הדבר הזה משמעותי.

יצחק מאיר: גימל – והנקודה האחרונה.

יצחק מאיר: התקצוב של האיגוד הישראלי לשחמט איננו יכול להיערך על פי קריטריונים המשווים את השחמט לספורט, למרות שהשחמט הוא ספורט.

יצחק מאיר: צריכה ועדה ציבורית, ואני קורא אל כבוד היושב ראש להחליט לא להוציא את השחמט מן המסגרות של הספורט ושל הארגונים וכן הלאה, אבל צריכה ועדה ציבורית לתת את דעתה על כך שהאיגוד הישראלי לשחמט עומד בראש איגוד שהוא גם ספורט, אבל גם ייחודי כשלעצמו.

יצחק מאיר: ולזה אני מבקש שתהיה ועדה כהמלצה של יושבת הראש.

מל פולישוק-בלוך: אני מעדיפה שתהיה תכ'לס.

מל פולישוק-בלוך: ועדות אנחנו משופעים.

מל פולישוק-בלוך: אני חושבת שצריך ת'כלס.

מל פולישוק-בלוך: לעניות דעתי, הדברים כל כך ברורים שלא צריך ועדות.

מל פולישוק-בלוך: השרה צריכה לשבת עם המומחים ולהחליט על תקצוב.

מל פולישוק-בלוך: זה מה שהיא צריכה לעשות.

מל פולישוק-בלוך: ואין כאן שום צורך בעוד ועדות שזה רק ימשוך זמן.

מל פולישוק-בלוך: יש לנו השנה גמר עולמי, צריכים לתקצב את העניין הזה מיידית, ואין שום סיבה להגיד שתשב ועדה נוספת.

מל פולישוק-בלוך: אני חייבת להתנצל בפניכם.

מל פולישוק-בלוך: חברת הכנסת גילה פינקלשטיין תחליף אותי לכמה דקות כי אני חייבת להיות בועדה אחרת ששם יש הצעת חוק שלי.

מל פולישוק-בלוך: וטבעה של הכנסת שבו זמנית בכמה דברים.

מל פולישוק-בלוך: אני עוד מעט חוזרת, יש כאן עוד הרבה אנשים שלא דיברו.

מל פולישוק-בלוך: וחבר הכנסת סלומינסקי יעזור לך כי הוא היה כאן מהתחלת הדיון.

גילה פינקלשטיין: כן, אלמוג בקשה.

אלמוג בורשטיין: אני לא אחזור על דברים שנאמרו כבר.

אלמוג בורשטיין: מעבר לצורך המיידי לפתור את בעיית התקציב של המונדיאל ולהבטיח את קיומו בישראל, אני חושב שצריך לעשות פה איזו שהיא מהפכה, אני לא יודע בדיוק איך, אולי אפילו צריך לחשוב על משהו כמו חוק השחמט או תקנות מיוחדות לשחמט שיגדירו את זה כמשחק לאומי או לא משחק, כענף, כעיסוק, משהו שיש לו כמו שכבר דובר פה, יש לו ידיים ורגליים בכל תחום תרבותי אפשרי.

אלמוג בורשטיין: משהו בכיוון הזה.

אלמוג בורשטיין: לא יכול להיות שיהיה ויכוח של שנים האם שחמט זה ספורט, ובסוף, כשמכירים בו כספורט, אז הוא נכנס בדרגה הכי נמוכה של ספורט, בהתעלם מכל הסגולות האחרות שיש לו כתרבות, כחינוך, כמדע, כאמנות, וכל דבר אחר.

אלמוג בורשטיין: האנומליה הזאת היא בלתי אפשרית.

אלמוג בורשטיין: זה צריך להיות משהו שעומד בפני עצמו, שאין לו אח ורע, אין דוגמה בעולם התרבותי, אין דבר דומה לזה.

אלמוג בורשטיין: צריך לתת לו מסגרת ייחודית בפני עצמה.

אלמוג בורשטיין: כמו שיש את חוק הספורט יהיה חוק השחמט שיתחיל מזה שהשחמט הוא משחק יהודי, ישראלי, ואת כל הסגולות שלו, ואחרי זה גם יבטיח את תקצובו לאורך שנים.

גילה פינקלשטיין: תודה רבה.

גילה פינקלשטיין: ישראל גלפר.

ישראל גלפר: למעשה הדברים החשובים נאמרו כבר ואני חושב שהם ברורים.

ישראל גלפר: גם המסקנה או ההחלטה שהאיגוד מבקש שתיכתב גם ברורה.

ישראל גלפר: אני רק רוצה להוסיף כמה משפטים על משמעות האירוע הזה, או יותר נכון, מהי המשמעות אם אנחנו נקבל רק את הרבע מהחמש מאות אלף שמוקצבים לארבעה אירועים.

ישראל גלפר: האירוע הזה, כמו שאתם שמעתם, זה מובא לישראל אחרי חמש עשרה שנה שלא היה פה אירוע בסדר גודל של הדבר הזה.

ישראל גלפר: אנחנו יודעים כמה אנחנו "משופעים" באירועים.

ישראל גלפר: יש קושי להביא אירועים בסדר גודל כזה בישראל.

ישראל גלפר: כשיש איזה אירוע כמו פיינל פור זה באמת חגיגה.

ישראל גלפר: זה האירוע השני בטיבו בענף השחמט בעולם אחרי האולימפיאדה.

ישראל גלפר: משחקות פה עשר הקבוצות הטובות בעולם, ואלה בלבד.

ישראל גלפר: עשר הקבוצות.

ישראל גלפר: למעשה תשע ומצריים כי היא אלופת אפריקה.

ישראל גלפר: משחקות ארבע אלופות קונטיננט, מצרים, שזה גם טוב פוליטית שנבחרת מצרית תבוא לפה.

ישראל גלפר: באות נבחרות סין ונבחרת נשים של סין שהיא זוכת האולימפיאדה.

ישראל גלפר: כלומר, החשיבות היא עצומה.

ישראל גלפר: האירוע הזה יועבר ישיר באינטרנט, כמו כל האירועים הגדולים, ויצפו בו אנחנו מעריכים מיליוני שחמטאים בעולם.

ישראל גלפר: אם אנחנו נקבל בשביל האירוע הזה ממשרד החינוך חמש מאות אלף שקל לחלק לארבע, אני פוחד שנצטרך לבטל אותו, משום שאנחנו פשוט לא נוכל לערוך אותו.

ישראל גלפר: התקציב של אירוע הזה הוא לא גדול.

ישראל גלפר: הוא בסך הכל רבע מיליון דולר או שלוש מאות אלף דולר.

ישראל גלפר: אבל עם מאה אלף שקל אנחנו לא נוכל לעשות אותו.

ישראל גלפר: האירוע הזה הוא כל כך יוקרתי, וכל כך בעולם מסתכלים עליו, וכל כך הרבה מאמצים עלה לנו להביא אותו לארץ שאם אנחנו נקבל ממשרד החינוך מאה אלף שקל זה יהיה פשוט בכייה לדורות.

ישראל גלפר: אני מבקש שזה ייכתב.

ישראל גלפר: תודה.

אורי חרל"פ: סליחה, מאה אני סתם זרקתי.

אורי חרל"פ: זה יכול להיות חמישים, עשרים שלושים.

אורי חרל"פ: לא, אין פה הבטחה למאה אלף שקל.

קריאה: אנחנו מודים על העדכון.

גילה פינקלשטיין: ישראל זינגר, עמיתי לשעבר, היינו מנהלי בתי ספר יחד באותה תקופה.

גילה פינקלשטיין: היה בבית הספר היוקרתי שלך שחמט?

ישראל זינגר: גם.

ישראל זינגר: לגבי בתי ספר מה שדיברתי עם אורי ממנהל הספורט לפני כן.

ישראל זינגר: בין שאר הדברים תהיינה שעות בבית ספר, זאת הזדמנות פז שלא תעלה כסף למשרד החינוך, גם תחסוך.

ישראל זינגר: תהיינה שעות שלא בדיוק יודעים מה עושים בהן.

ישראל זינגר: בשביל שחמט לא צריך לבנות אולמות, בשביל שחמט לא צריך לבנות מתקנים, בשביל שחמט רק צריך להישאר באותה כיתה.

ישראל זינגר: בין השאר, אני קושר את זה להזדמנות שבבתי הספר, מה שהוזכר כאן, ואם ניקח גם את ההמלצה שאתה אומר, שהנושא ייכנס בדלת הראשית.

ישראל זינגר: יהיה גם פרסום ארצי גם לאירוע החשוב מאוד הזה, ואז זה אולי הזדמנות לפתח תכונות שאמר חבר הכנסת מקודם, זו הזדמנות בגיל הרך, הזדמנות להכניס את זה בדלת הראשית.

ישראל זינגר: ואז גם השחמט ידובר השנה הזאת מעבר לאירוע החשוב הזה.

גילה פינקלשטיין: צריך להחדיר את זה לבתי הספר לקראת האירוע, ואז יעקבו אחרי זה באמצעי התקשורת.

אורי איינהורן: אורי, לשעבר מנכ"ל האיגוד.

אורי איינהורן: שתי נקודות.

אורי איינהורן: אחת חיובית.

אורי איינהורן: אני רוצה לציין לטובה את הפיס שכשעלינו לאליפות פסטיבל אשדוד מצא את הדרך לעזור לנו איך לקיים את האירוע, אחרת לא היינו מקיימים את האירוע.

אורי איינהורן: מצא את הדרך.

אורי איינהורן: זאת אומרת, שאם רוצים מוצאים את הדרך.

אורי איינהורן: שניים, אני רוצה לציין שיש לנו אלוף עולם עד גיל שש עשרה.

אורי איינהורן: ואם לא הייתי עושה בלגן ולא היה יוצא מסניף בנק עד סוף היום אז הנבחרת כולה לא היתה יוצאת והיינו משלמים על הכרטיסים שהזמנו, על חלקם.

אורי איינהורן: זאת אומרת, שהמצב הוא כל כך גרוע, הוא כל כך גרוע, שאי אפשר לקיים שום דבר בלי שמקבלים איזו עזרה.

אורי איינהורן: ואם לא נקבל זריקה של תקציב, כל העסק יקרוס, והוא כבר קרס לדעתי.

אורי איינהורן: וזה המצב.

אורי איינהורן: ואנחנו לא מדברים על יותר תקציב או פחות תקציב, אלא מדברים אם הענף הזה יתקיים או לא יתקיים.

אורי איינהורן: והדבר הכי חשוב – יש פה הזדמנות חד פעמית במדינה הזאת להזניק את השחמט ושהשחמט יתקדם.

אורי איינהורן: היתה עליה רוסית.

אורי איינהורן: הגיעו המון המון אנשים שקידמו את השחמט.

אורי איינהורן: אם לא ננצל אותם, ועכשיו זו ההזדמנות האחרונה שלנו, לא יהיה בארץ את הדבר הזה עוד פעם יותר.

אורי איינהורן: אני אומר, זו הזדמנות חד פעמית.

גילה פינקלשטיין: תודה רבה.

ינון בוים: אני יושב ראש האיגוד.

ינון בוים: דיברתי לפני זה.

ינון בוים: אני חייב להגיב פה על כמה דברים שנאמרו.

ינון בוים: קודם כל, שלא יהיה בכלל ויכוח.

ינון בוים: אם אנחנו עושים סקר בכל מקום בעולם אני מוכן עכשיו להתערב מראש על תוצאות הסקר, את מי מכירים יותר, את דן פרידמן או את אלוף ישראל בשחמט או את הארבעה או החמישה השחקנים הכי טובים בישראל בשחמט – אני מוכן להתחייב מה יהיו התוצאות.

ינון בוים: כך שאני רוצה להדגיש שהתוצאות הבודדות בג'ודו או בשיט אין שום ענף בכלל שישראל כנבחרת, לא כבודד, שישראל שולטת בו בעולם.

ינון בוים: אין שום ענף כזה וגם לא בג'ודו ולא בשיט.

ינון בוים: ועובדה שבאולימפיאדה בגמר אליפות העולם ואפילו באליפות אירופה, אף ענף קבוצתי לא מגיע לגמר חוץ מהכדורסל, וגם זה לא בין הראשונים.

ינון בוים: ההצטיינות הזאת של לא נכון, יש כן עוד ענפים ויש ענפים שהם יותר מוצלחים מאתנו – אני פשוט קובע עובדה.

ינון בוים: אף ענף בכלל לא מתקרב להישגים של ענף השחמט, וזו עובדה.

ינון בוים: זה הדבר הראשון שרציתי להגיד.

ינון בוים: הדבר השני, ואני פונה כאן לטוטו.

ינון בוים: מעבר לכל העובדות, והתקציבים והוועדות שכבר אמרו כאן את מה שאמרתי, לטוטו מעבר לקריטריונים שלו, יש לו תקציבים.

ינון בוים: אני כבר פניתי למר שניידר, והיו בינינו התכתבויות ואני לא קיבלתי תשובות עד היום בחלק מהנושאים.

ינון בוים: יש לו תקציב לנשים.

ינון בוים: אני אתן דוגמה.

ינון בוים: לפני כמה חודשים שמעתי ידיעה ברדיו, ארבעים מיליון שקל עודפים של מועצת ההימורים הם רוצים להפנות את זה לאיגודים שמשקיעים בנשים.

ינון בוים: עכשיו, איגוד השחמט הוא אחד האיגודים הבודדים שיש ליגה מסודרת לנשים כבר כמה שנים, יש פעילויות לנשים.

ינון בוים: אנחנו שולחים נבחרת, יש לנו עלויות גבוהות בנושא נשים.

ינון בוים: ישר פניתי למועצה, ישר פניתי לוועדה.

גילה פינקלשטיין: למה של נשים יותר מאשר גברים?

ינון בוים: יש ענפים שלא משקיעים בנשים.

ינון בוים: אנחנו עושים את הפעילות עם נשים כבר כמה שנים שלא קשורה לעודף של התקציבים.

ינון בוים: פניתי, הבנתי שהם הקימו איזה תת ועדה.

ינון בוים: אני בספק אם איגודים אחרים פנו.

ינון בוים: לא משנה.

ינון בוים: כעבור כמה שבועות הודיעו שבחרו עשרה ענפים שכמובן באופן לא מפתיע השחמט הוא לא ביניהם, לתקצוב הנשים.

ינון בוים: הבנתי שיש איזה עודפים שעד היום כל יום שני וחמישי אנחנו מנדנדים למועצת ההימורים, עד היום לא קיבלתי תשובה איך אפשר הגיש את הבקשה, אם בכלל אפשר להגיש בקשה, אם זה מכור מראש – א פרופו מכור מראש.

ינון בוים: אני לא יודע.

ינון בוים: אז זו רק דוגמה אחת לנושא שאני מדבר, מעבר לתקציבים השוטפים ולקריטריונים, הנושא של היחס וההתייחסות.

יצחק מאיר: מותר להוסיף משהו, גבירתי?

יצחק מאיר: אני רוצה להוסיף לדברים שאמרתי מקודם.

יצחק מאיר: אני מבקש להוסיף לדברים שאמרתי מקודם, תוך כדי הדגשה שאני מבקש מעוזר השר באמת לבדוק את ההמלצות, אני רוצה להוסיף דבר אחד.

יצחק מאיר: אנחנו משווים את השחמט, ואסור לנו להשוות את השחמט כי הוא גם שווה וגם שונה.

יצחק מאיר: אבל דבר אחד צריך להיות מודעים לו.

יצחק מאיר: התדמית של מדינת ישראל איננה זוכה למשהו מיוחד בעובדה שאנחנו גם יודעים לשחק כדורגל, כי אנחנו לא הטובים ביותר בעולם.

יצחק מאיר: היא לא זוכה בכך שאנחנו גם יודעים לקפוץ במוט, למרות שצריכים לעשות את זאת וצריך לברך על ההישגים.

יצחק מאיר: אבל מדינות וחברות יודעות שתדמית של מדינה שמשקיעה בשחמט, בחינוך ובמודעות, היא תדמית של מדינה מתקדמת.

יצחק מאיר: לצערי הרב יש דברים שאפשר ללמוד אותם גם מהמשטרים האפלים שהיו במזרח אירופה.

יצחק מאיר: הם ידעו להשקיע בשחמט ולהפוך את הדבר הזה לאחד מהדימויים הלאומיים של המדינה שלהם.

יצחק מאיר: זה סימן את היכולת ואת ההכרה.

יצחק מאיר: כשאלוף העולם קספרוב עמד לשחק שחמט, שיחק שחמט, נגד מחשב – חברת המחשבים ראתה בהתמודדות הזאת עדות לעליונות או לחוסר העליונות של המחשב על המוח האנושי.

יצחק מאיר: אם מדינת ישראל באיכויות שלה, בגודל שלה, בקוטן שלה, בכוח שלה, איננה מדינה שהיא צריכה גם מבחינה תדמיתית לתת לעצה דימוי שיש בה משחק של אינטלקט, אינטלקט מאוד מאוד דמוקרטי, כי בתרמילו של כל ילד שכונה מונח גם השרביט של אלוף העולם.

יצחק מאיר: פה אתה לא זקוק להשקעות מי יודע, ואתה ציינת את זאת.

יצחק מאיר: לכן גבירתי, העניין לא יכול להידון אך ורק על פי הקריטריונים הביורוקרטיים, אני מקווה שאיש מכם לא נעלב, שהם ביורוקרטיים, של מי נותן תקציב למי, כמה קריטריונים, פי שבע, פי שמונה.

יצחק מאיר: ענף השחמט והאיגוד הישראלי לשחמט שיכול היה להפיק מתוכו פרנסה לאלפי אנשים שעלו ארצה והביאו לכאן כישרון לאומי אדיר.

יצחק מאיר: אני התחלתי עם העניין של השחמט כשבמועדון בנתניה ראיתי חבורה של כארבעים ילדים בני שבע מכים את כל השחקנים האחרים.

יצחק מאיר: הם באו אז מברית המועצות, עם מאגרי ידע ואינטלקט.

יצחק מאיר: והדימוי שלהם היה תלוי בדבר הזה.

יצחק מאיר: עכשיו, בוועדת החינוך בכנסת צריכה לעסוק ביישור ההדורים מבחינת התקציבים והקריטריונים שקיימים.

יצחק מאיר: אבל היא מוכרחה לתת דעתה גם על העניין התדמיתי של מדינת ישראל ועל התכני של מדינת ישראל.

יצחק מאיר: ואני שוב פונה אל יועץ השר.

יצחק מאיר: זה לא רק עניין שהשרה תיתן תקציב.

יצחק מאיר: כי אנחנו יודעים, השרה תיתן תקציב, נתניהו לא ייתן תקציב, זה משחק.

יצחק מאיר: יש כאן צורך בעיקר בגלל ועדת דוברת, סיכוי אדיר שנפתח כאן, למלא את השעות שאיש לא יודע עדיין איך למלא אותן, בלימוד השחמט, ביצירת תשתית של מלמדים, של מומחים ושל ספרי הוראה ושל חומרי עזר אודיו ויזואליים – זה אתגר עצום למשרד החינוך.

יצחק מאיר: אני מוכן בבקשה להזמין את עצמי אל כבוד השרה כדי לדבר אתה על הדברים האלה, כדי שמערכת החינוך לא תתייחס אל השחמט אך ורק כאל אחד הבנים החורגים או המאומצים או החוקיים אבל הקטנים של הספורט.

גילה פינקלשטיין: תודה רבה, יישר כוח.

חיים קמחי: אני היועץ המשפטי של המועצה, ואני דווקא רוצה לייחד את דברי לשר המשפטים לשעבר.

חיים קמחי: המועצה היא תאגיד שפועל על פי חוק.

חיים קמחי: היא לא יכולה לחרוג ממנו, אדוני שר המשפטים לשעבר.

יוסף לפיד: הוא אומר שכאשר זה לא מוצא חן בעיני המועצה היא מתעלמת מהמלצות הוועדה הציבורית.

חיים קמחי: לא, כבודו.

חיים קמחי: ואת זה באתי לתקן.

חיים קמחי: בחוק נקבע שתהיה ועדה ציבורית וזה לא ועדה שעושים ממנה ווישי וושי.

חיים קמחי: היא יכולה להמליץ, ככתוב בחוק, ורשאית המועצה ורשאית השרה לא לקבל את המלצותיה או לדחותן, אבל היא לא יכולה להחליט במקומה.

חיים קמחי: וזה ההבדל הגדול.

חיים קמחי: ולאנשים האחרים שדיברו כאן – קיימות אמות מידה לחלוקת הקצבות המועצה להסדר ההימורים בספורט, אמות מידה שפורסמו ברשומות.

חיים קמחי: הן אינן נתונות לשרירות הלב של המועצה.

חיים קמחי: הן קבועות בחוק.

חיים קמחי: ומה שכתב יושב ראש ועדה כזה או אחר לפני שמונה שנים או שש שנים איננו רלבנטי אחרי הפרסום הזה.

חיים קמחי: כל מה שאמרתי לא ניסיתי לגמד, לפגוע, לצמצם או להקטין במעמדו של הענף, בתרומתו, בתפיסה שהציגו כאן החברים.

חיים קמחי: אבל אנחנו יושבים בבית המחוקקים, וכל זמן שאנחנו נהיה יועצים משפטיים אנחנו נשמור על החוק, ואני משוכנע, שר המשפטים לשעבר, שאתה תחזק את ידינו בזה.

חיים קמחי: אז צריך לדעת להפריד בין הדברים.

חיים קמחי: לא צריך להתלהם, לא צריך במחי יד או במחי פה למחוק את כל הדברים, כי זו חובתנו לפעול על פי החוק.

חיים קמחי: תודה.

אלמוג בורשטיין: אני מבקש לחזור.

אלמוג בורשטיין: לאור הדברים של כבוד היועץ המשפטי של המועצה להסדר הימורים בספורט אני חושב שצריך לשנות את החוק, כמו שאמרתי קודם, או לקבוע תקנות מיוחדות לענף השחמט, להגדיר אותו כענף לאומי, כנושא לאומי.

אלמוג בורשטיין: זה לא רק ספורט.

אלמוג בורשטיין: דיברנו על כל הדברים האלה שיש בו מרכיבים של כל מיני דברים.

אלמוג בורשטיין: וכדי שהחוק או התקנות וכל מה שיפורסם ברשומות יאפשר לתת לענף את הכלים שמגיעים לו כדי שיוכל להביא את הכבוד הראוי שהוא יכול להביא למדינה.

אלמוג בורשטיין: זה מה שצריך לעשות.

שאול שניידר: אני דיברתי קודם.

שאול שניידר: אני חייב להמשיך את הקו שהתחיל בו חיים קמחי.

שאול שניידר: אנחנו לא אויבים של השחמט, אנחנו לא אויבים של הספורט.

שאול שניידר: אנחנו פועלים על פי החוק.

שאול שניידר: אם מטרת הדיון, וזה משהו שאולי בעוונותיי לא הבנתי עד עכשיו, היא לדון בתקציב מיוחד למונדיאל זה דבר אחד.

שאול שניידר: ואם מטרת הדיון היא לדון במעמדו של השחמט והדרכים לתקציב או להגדיל את התקצוב לשחמט זה דבר שונה לחלוטין.

שאול שניידר: מכיוון שעדיין לא הבנתי מה מטרת הדיון ומה הרצון אני אתייחס לשניהם.

שאול שניידר: מכיוון שכך הוא, אחד, אנחנו פועלים על פי החוק, על פי הקריטריונים.

שאול שניידר: – ברגע שהשחמט, כפי שכתבתי גם לינון, הוא חלק ממשפחת הספורט, ידינו כבולות בקריטריונים הבסיסיים שעל פיהם אנחנו פועלים ועל פי ההקצבות שנגזרות מתוך אותם קריטריונים.

שאול שניידר: דבר שני, אתמול למעשה חתמתי על כתבי מינוי לוועדה חדשה שתבחן שני פרמטרים מתוך אותם קריטריונים שנקבעו לפני חמש שנים.

שאול שניידר: האחד הוא הפופולריות של הספורט ולצורך זה לקחנו גם אנשים שמבינים במדדים אובייקטיביים ולא רק אנשי ספורט.

שאול שניידר: הדבר השני הוא עלויות האימון וההדרכה של ענפי הספורט השונים, דבר שיכול גם הוא לשנות, בצורה כזאת או אחרת, תקצוב לענפי ספורט.

שאול שניידר: אלה שני דברים שאותם אנחנו יכולים לבדוק ולהמליץ גם לוועדה הציבורית וגם למנהל הספורט וגם למליאה שלנו.

שאול שניידר: ואם הם יקבלו את ההמלצות, ואני לא יודע מה יהיה כתוב בהמלצות הוועדה, אז זה יכול להשפיע בצורה כזאת או אחרת.

יוסף לפיד: פופולריות זה מספר הצופים או מספר השחקנים?

שאול שניידר: כל הגורמים.

שאול שניידר: מספר השחקנים - - -

יוסף לפיד: יש יותר שחקני שחמט בארץ מאשר שחקני כדורגל.

שאול שניידר: יש אחד עשר אלף שמונה מאות שחקני כדורגל רשומים, ויש קצת פחות מזה שחקני שחמט.

יוסף לפיד: אלוף השחמט של נורבגיה שיחק בנבחרת הכדורגל של נורבגיה.

שאול שניידר: זה מבחינת העניין של ההקצבות.

שאול שניידר: הדבר השני הוא הנושא של קיום המונדיאל.

שאול שניידר: פעם ראשונה שראיתי גם את פירוט התקציב זה בנייר שהגשת.

שאול שניידר: אנחנו נוהגים בדרך כלל לתמוך באירועים בינלאומיים שנערכים בארץ.

שאול שניידר: לא בסדרי הגודל שנמצאים פה, לא במיליון ומאה אלף שקלים לאירוע, מכיוון שגם חשוב להבין שתקציב השיווק שלנו תקציב מוגבל בסוף היום, ואנחנו מנסים למקסם את המכירות ואת ההכנסות של המועצה כדי שיהיה כסף גם לשלם ולהעביר הקצבות לכל גופי הספורט.

שאול שניידר: דרך אגב, עלו בהקצבות כל גופי הספורט.

קריאה: רק אנחנו ירדנו - -

שאול שניידר: לא.

שאול שניידר: עלו מבחינת העניין, ואתם יודעים את זה ומי שחי את זה חי את זה, שתמיד הבטיחו שמונים אחוז ונתנו שמונים אחוז, ובשנה שעברה הבטחנו שמונים אחוז ושילמנו מאה אחוז מגובה ההקצבה שהובטחה בתחילת השנה, וזה שינוי מרענן ואתם לא יכולים להתווכח עם העובדה הזאת.

שאול שניידר: לכן אני מוכן לבוא ולבדוק עם איגוד השחמט את העלויות ואת דרכי הפרסום והחסות שאנחנו יכולים לקחת על עצמנו בעניין הזה.

שאול שניידר: הדבר השלישי.

שאול שניידר: לגבי נושא פרוייקט הנשים שהזכרת אותו.

שאול שניידר: נכון שנה שעברה היתה טובה יותר מהמצופה.

שאול שניידר: באמת הישגנו הישגים מבחינת ההכנסות שלנו ונשארו לנו יתרות של כשלושים מיליון שקלים.

שאול שניידר: הכרזנו על כך שהכסף הזה ייועד לשמונה שנים, שלושים מיליון שקלים כבר נמצאים בקופה, לקידום ספורט הנשים במדינת ישראל.

שאול שניידר: לצורך כך, מתוך אותה מחשבה והחלטה שלנו שלא לעסוק בכלל בנושא התקצוב לקביעת הענפים, כל הכסף הזה מיועד לחלוקה על ידי גוף חיצוני מקצועי בלתי תלוי, שיחליט איזה ענפים יהיו בתוך הענפים המתוקצבים.

שאול שניידר: ושוב, אנחנו משכנו את ידנו מהנושא הזה של קבלת החלטות איזה גופים יקבלו את אותם כספים, וזה חשוב שתדע, ינון.

גילה פינקלשטיין: יישר כוח.

גילה פינקלשטיין: כן, בקשה.

אורי איינהורן: אולי רק הצעה אחת.

אורי איינהורן: להקים פעם אחת ועדה שתתקן את העוול שעושים קריטריונים רוחביים.

שאול שניידר: זה לא בסמכותנו, שוב.

שאול שניידר: החוק קובע במפורש מי ממנה את הוועדה.

שאול שניידר: זה לא אנחנו.

אורי ריינהורן: ....

אורי ריינהורן: אתה עושה עיוותים.

אורי ריינהורן: צריך פעם אחת לראות איך מתקנים את העיוותים האלה.

שאול שניידר: אנחנו הגשנו בכלל מסמך שממליץ לוועדה בכלל על הנושא הזה בצורה אחרת ולשנות את המדיניות הכללית של התקצוב של הספורט במדינת ישראל, ולא קיבלו את עמדתנו.

יוסף לפיד: קודם כל, אני רושם בסיפוק את המלצות המנכ"ל של מועצת ההימורים שמוכנים להיענות עקרונית לפחות לפנייה של האיגוד להשתתף במימון המונדיאל.

יוסף לפיד: אם לא קרה שום דבר אחר פה הבוקר, זה כבר הצדיק את הישיבה הזאת.

יוסף לפיד: אני, מניסיוני הציבורי הדל, אומר לכם, שיכול להיות שכל מה שאתם אומרים פה על סעיפיו משקף מציאות חוקית מסוימת.

יוסף לפיד: אני מודיע לכם, שאם הגופים האלה היו רוצים לעזור לשחמט, אז עם כל הסעיפים ביחד, הין עוזרים לשחמט.

יוסף לפיד: אם אומר לי פקיד בכיר במשרד החינוך שהוא הכניס לתיק את מכתב איגוד השחמט בעניין המונדיאל, לא טרח להשיב ולהגיד אנחנו רשמנו לפנינו ומבקשים שתחכו בסבלנות לתשובתנו, מה שעושה כל פקיד קטן במחלקת הביוב כשמתלוננים אצלו נגד פיצוץ צינור, זה מראה משהו על היחס.

יוסף לפיד: אני גם מודיע לך שאם היה יושב ראש איגוד הכדורגל פינה אליך, לפחות היית אומר לו...

יוסף לפיד: התשובה הזאת משקפת יחס, חוסר יחס.

יוסף לפיד: הוא לא יגיד, כי הוא צריך לצאת מפה ולהיות תלוי בך.

יוסף לפיד: אני אומר אותו הדבר לך, ידידי, עוזרה של השרה.

יוסף לפיד: אם שרת החינוך היתה מתעניינת בשחמט כמו שהיא מתעניינת בתנועת ביתר, היה כסף לשחמט.

יוסף לפיד: זה עניין של גישה.

יוסף לפיד: ולך אני אומר, אדוני הפרקליט, שאם אתם הייתם מאוד רוצים למצוא דרך משפטית לתקצב יותר את השחמט הייתם מוצאים אותה.

יוסף לפיד: זה העניין.

יוסף לפיד: פה הבעיה.

יוסף לפיד: הבעיה שזאת חבורה של נודניקים שמצליחה בעזרתו של לפיד לגייס את יושבת ראש ועדת החינוך שהיא ממפלגתו כדי לנדנד לנו.

יוסף לפיד: רושמים ביומן יום נידג'ס ובאים להיפטר מהבעיה.

יוסף לפיד: זה מה שקורה.

יוסף לפיד: כי זה עניין של גישה.

יוסף לפיד: רבותיי, אני הייתי שנתיים בממשלה, מיליון בעיות שאנחנו לא רצינו לפתור אותן וגילינו שאי אפשר לפתור אותן, ומיליון נושאים שרצינו לפתור אותם וגילינו איך שהוא שאפשר לפתור אותם.

יוסף לפיד: ככה זה עובד.

יוסף לפיד: ולכן אלה הם תירוצים, אדוני הפרקליט.

יוסף לפיד: תירוצים.

יוסף לפיד: עכשיו אני רוצה לומר לכם משהו מהותי ובזה צריך לטפל.

יוסף לפיד: הדבקות הזו בענפים האולימפיים.

יוסף לפיד: זו שטות.

יוסף לפיד: יש ענפי ספורט, אגב שוליים, שבהם ישראל מאוד מצטיינת.

יוסף לפיד: שתיים.

יוסף לפיד: אחד זה שיט והשני זה ג'ודו.

יוסף לפיד: אז צריך לפתח אותם.

יוסף לפיד: אם אתה היית בודק את החלק של הג'ודו בתוך המכלול של הספורטאים בעולם היית מגלה שזה אחד הענפים הכי קטנים ואפסיים במכלול הספורט.

יוסף לפיד: אבל ישראל האמינה ששם יש מדליות.

יוסף לפיד: בסדר.

יוסף לפיד: אבל אתם מטפחים ענפי ספורט שבהם במשך חמישים וכמה שנה עוד לא זכינו לא לרבע מדליה.

יוסף לפיד: בזמן שהחבורה הזו מביאה כל שנה למדינת ישראל חופן של מדליות.

יוסף לפיד: אז איזה היגיון יש להגיד שענף נניח הקליעה למטרה, שיש בה המאמץ הפיזי הזה לעשות ככה, הוא ראוי למכפיל שבע, וענף השחמט שזכה השנה במקום השני באירופה, שענף השחמט שבין המאה הראשונים שלו יש ישראלים לרוב – ענף השחמט שנחשב לספורט הכי יהודי בעולם – הוא לא ראוי ליחס שיש, אני לא יודע, יש אצלנו חץ וקשת?

יוסף לפיד: אז חץ וקשת.

יוסף לפיד: וילהלם טל היהודי.

יוסף לפיד: במקום תפוח – תפוז.

יוסף לפיד: אז אני אומר לכם, שהבעיה היסודית פה זה הגישה שלכם.

יוסף לפיד: הגישה היא שלילית, מפני שאין עליכם הלחץ של אוהדי הכדורסל והכדורגל, אלא יש אנשים שיושבים בחדרים קטנים ומזיזים כלים.

יוסף לפיד: אני עכשיו מוכן להירתם לעניין הזה, ואני אעשה לכם את המוות.

יוסף לפיד: אני אעשה לכם את המוות.

יוסף לפיד: ותאמינו לי, שיום אחד אתם תשבו ותגידו, במקום שלפיד עוד פעם ידבר עלינו בטלביזיה בואו ניתן לשח כסף.

יוסף לפיד: זה מה שאני אעשה.

יוסף לפיד: ואני אזכור את זה שבמשך שחודשיים הוא לא קיבל תשובה על מכתבו.

יוסף לפיד: תאמין לי, שאם חבר מרכז הליכוד היה כותב לך מכתב היית כותב לו, אני מודה לך אדוני על מכתבך.

יוסף לפיד: תזכיר לשר שעניתי לך.

אורי חרל"פ: בעשרים לחודש יש טקס חלוקת פרסים לספורטאים שזכו במדליות באליפות אירופה ואליפות עולם מעל גיל שמונה עשרה ומעלה.

אורי חרל"פ: יש שלושים ושמונה ספורטאים, אין אף שחמטאי אחד.

אורי חרל"פ: אז בואו נשים עובדות על השולחן.

יוסף לפיד: נבחרת השחמט של ישראל זכתה במקום השני.

אורי חרל"פ: יש אחד בגיל שש עשרה שלא עונה לקריטריונים.

אורי חרל"פ: אז בואו לא נמחוק את הענפים האחרים.

מל פולישוק-בלוך: מי רוצה למחוק?

יוסף לפיד: אדוני, מקום שני באליפות אירופה בשחמט השנה, מה אתה מדבר.

אורי חרל"פ: בסדר, אבל יש שלושים ושמונה מענפי ספורט אחרים שזכו במדליה זהב כסף או ארד באליפות עולם או אליפות אירופה.

אורי חרל"פ: אני לא אומר שהשחמט לא.

אורי חרל"פ: אבל בואו נשים את העובדות.

יוסף לפיד: לכן אתה לא עונה למכתבים.

ינון בוים: אורי, אתה יודע שלפני שבוע שחקן נבחרת ישראל זכה בתחרות בינלאומית מספר אחת בעולם, אירופלוט, במוסקווה שמקבילה לוימבלדון בטניס.

ינון בוים: עם כל השחקנים הכי טובים בעולם.

אורי חרל"פ: עזוב, אין ויכוח.

אורי חרל"פ: אבל ב-2004 אין אף אחד.

אורי חרל"פ: אני לא אומר שלא.

ינון בוים: תאר לעצמך שישראלי היה זוכה בוימבלדון.

ינון בוים: ישיבת הממשלה היתה מוקדשת לאותו נושא.

מל פולישוק-בלוך: בואו נתקדם.

מל פולישוק-בלוך: למרות שלא הייתי פה בעשרים הדקות האחרונות, אבי בטוחה שהרבה חדשות לא היו.

מל פולישוק-בלוך: היו?

מל פולישוק-בלוך: יש בשורה?

אורי חרל"פ: המועצה להימורים הבטיחה לבדוק אפשרות לתמוך - --

יוסף לפיד: לא רק לבדוק אפשרות.

יוסף לפיד: אתה רואה את הגישה?

יוסף לפיד: אני על זה מדבר.

יוסף לפיד: אתה אויב השחמט.

יוסף לפיד: כי בא אדם ואומר כדי להוריד לחץ שהם יתרמו למונדיאל לשחמט, בא נציג משרד החינוך ואומר, הוא הודיע שהוא ישקול את זה.

יוסף לפיד: בעוד יומיים אתה תאמר שזה בכלל לא צריך להיות רשום בפרוטוקול.

יוסף לפיד: אתה אותי שכנעת שאסור שהדבר הזה יהיה בידיך.

יוסף לפיד: אסור.

יוסף לפיד: אסור.

יוסף לפיד: אדם שחודשיים לא עונה ליושב ראש איגוד השחמט על מכתב, ועכשיו מנסה לחבל בהבטחה של מועצת ההימורים, הוא לא ראוי לשבת על הכיסא שאתה יושב עליו.

גילה פינקלשטיין: הצעה נוספת זה לפנות לשרת החינוך שזה יהיה שנת השחמט.

גילה פינקלשטיין: אפשר.

גילה פינקלשטיין: עכשיו מחליטים על השנה הבאה.

מל פולישוק-בלוך: הכריזו כבר.

גילה פינקלשטיין: שמשרד החינוך יחליט שזה יהיה שנת השחמט זה רק יוסיף לנוער.

ישראל גלפר: היתה בקשתו של מר יצחק מאיר שההמלצה שלו לשר החינוך הקודם, זבולון המר זכרונו לברכה, תרוענן ותיבדק על ידי השרה, שזה עניין לא פחות חשוב.

יוסף לפיד: הוא אגב כן תמך בשחמט.

יוסף לפיד: אנחנו לא נסבול את היחס הזה.

יוסף לפיד: תגידו לשרת החינוך על הפגישה הזאת.

יוסף לפיד: אני לא אסבול את היחס הזה לשחמט.

30121: אני אשמח לקיים פגישה, לא בשולחן הזה ישיבה שרובה ככולה הפכה להתנצחות כזו או אחרת.

30121: אני אשמח להיפגש אתך ינון, לא נפגשנו מעולם.

30121: בוא נשב, נראה.

מל פולישוק-בלוך: אתה יועץ השרה לענייני ספורט?

30121: כן.

מל פולישוק-בלוך: אני רוצה לסכם ולומר: תראו, זו לא היתה ישיבה של התנצחות, וזו לא המטרה.

מל פולישוק-בלוך: זה שיש כאן התנצחות, זה בגלל שיש כאן הרבה מצוקות ויש כאן ענף מפואר ומדהים, שלכל הדעות שנאמרו פה הוא ראוי ליותר ממה שהוא מקבל.

מל פולישוק-בלוך: ולכן יש כעס.

מל פולישוק-בלוך: והכעס מוצדק.

מל פולישוק-בלוך: אז זו המטרה של הישיבה.

מל פולישוק-בלוך: לראות איך פותרים את הבעיה.

מל פולישוק-בלוך: אנחנו בדרך כלל מתקדמים קדימה אחרי שאנחנו מנקים את כל המועקות שיש לנו בלב.

מל פולישוק-בלוך: הסכומים המוקדשים היום לשחמט מגוחכים ומעליבים, ואני קוראים לשרה לתקן את העיוות.

מל פולישוק-בלוך: הוועדה רושמת בפניה בברכה את הודעתו של מנכ"ל המועצה להסדר הימורים בספורט, מר שאול שניידר,

יוסף לפיד: שהבטיח להשתתף בתקצוב המונדיאל.

שאול שניידר: נכון.

מל פולישוק-בלוך: הודעתו של מר שאול שניידר, שהבטיח להשתתף בתקצוב המונדיאל.

ישראל גלפר: לנושא של מה שיצחק מאיר ביקש, זה נכתב קודם בפרוטוקול, ששרת החינוך מתבקשת או משרד החינוך מתבקש לרענן את המלצות הוועדה שהוא עמד בראשה ושהתקבלו בזמנו על ידי שר החינוך הקודם, אבל לא יושמו, ואין אנחנו יודעים מה עלה בגורלן.

יצחק מאיר: בעיקר במסגרת של דו"ח דוברת.

יוסף לפיד: צריך לציין שענף השחמט מביא למדינת ישראל רוב כבוד ברחבי תבל, ובין השאר מקום שני באליפות אירופה בשחמט השנה.

מל פולישוק-בלוך: טוב.

מל פולישוק-בלוך: בסדר.

מל פולישוק-בלוך: הוספתי את זה.

מל פולישוק-בלוך: וגם הוספתי במסגרת התקצוב הראוי, לרענן את ....

ישראל גלפר: המלצות הוועדה שמר יצחק מאיר עמד בראשה, ושהתקבלו בזמנו על ידי שר החינוך הקודם, מר המר ז"ל.

מל פולישוק-בלוך: אני חושבת שהדברים ברורים.

מל פולישוק-בלוך: אנחנו נוציא את המכתבים ברוח זו.

מל פולישוק-בלוך: יועץ השרה יעביר את הדברים, עם כל ההתלהבות שבהם, לשרה.

יוסף לפיד: קבענו פגישה בין יועץ השרה לבין מר בוים.

יוסף לפיד: אם זה יגיע לפגישה עם השרה אני אשמח להשתתף.

מל פולישוק-בלוך: אנחנו ניזום פגישה לך ולשרה ולגורמים הרלוונטיים ואני בטוחה שזה יתקבל בברכה.

מל פולישוק-בלוך: תודה רבה לכם.